CELEX: 62008CN0309
Language: sl
Date: 2008-07-11 00:00:00
Title: Zadeva C-309/08: Tožba, vložena 11. julija 2008 – Komisija Evropskih skupnosti proti Republiki Poljski

27.9.2008   
            
            
               SL
            
            
               Uradni list Evropske unije
            
            
               C 247/7
            
         Tožba, vložena 11. julija 2008 – Komisija Evropskih skupnosti proti Republiki Poljski
   (Zadeva C-309/08)
   (2008/C 247/12)
   Jezik postopka: poljščina
   Stranki
   
      Tožeča stranka: Komisija Evropskih skupnosti (zastopnika: A. Nijenhuis in K. Mojzesowicz, zastopnika)
   
      Tožena stranka: Republika Poljska
   Predlogi tožeče stranke:
   Komisija Sodišču predlaga naj,
   
               —
            
            
               ugotovi, da Republika Poljska, ker ni pravilno vnesla Direktive 2002/21/ES Evropskega parlamenta in Sveta z dne 7. marca 2002 o skupnem regulativnem okviru za elektronska komunikacijska omrežja in storitve (okvirna direktiva) (1), ker te direktive in še zlasti člena 3(2) in (3) o zahtevi po neodvisnosti nacionalnih regulativnih organov ter o nepristranskem in preglednem izvajanju njihovih pooblastil, v svoje notranje pravo, ni izpolnila svojih obveznosti iz te direktive;
            
         
               —
            
            
               Republiki Poljski naloži plačilo stroškov.
            
         Tožbeni razlogi in bistvene trditve
   Poljska ni zagotovila učinkovite ločitve regulativne funkcije od dejavnosti, povezanih z lastništvom ali nadzorom.
   Poljska je znatno udeležena v številnih telekomunikacijskih podjetjih. Poleg tega nacionalne regulativne organe na Poljskem postavlja predsednik vlade, ki jih lahko kadarkoli po svoji volji brez navedbe razlogov odstavi, od česar sta popolnoma odvisna tudi minister za finance in minister za infrastrukturo.
   Ker ni predpisov, ki bi določali dobo trajanja mandata nacionalnih regulativnih organov, niti ne obstaja zaključen seznam pogojev za njihovo odstavitev, so ti organi v veliki meri odvisni od predsednika vlade in ne zagotavljajo, da bi bili udeleženci na trgu, v katerih je udeležena država, enako obravnavani kot ostali udeleženci.
   
      (1)  UL L 108, 24.4.2002, str. 33.